Document ID: 31993R1733

KOMISSION ASETUS (ETY) N:o 1733/93,
annettu 30 päivänä kesäkuuta 1993,
Kanariansaarten maitotuotteiden erityisen hankintajärjestelmän soveltamista koskevista yksityiskohtaisista säännöistä ja arvioidun hankintataseen vahvistamisesta annetun asetuksen (ETY) N:o 2164/92 muuttamisesta
EUROOPAN YHTEISÖJEN KOMISSIO, joka
ottaa huomioon Euroopan talousyhteisön perustamissopimuksen,
ottaa huomioon Kanariansaarten tiettyjä maataloustuotteita koskevista erityistoimenpiteistä 15 päivänä kesäkuuta 1992 annetun neuvoston asetuksen (ETY) N:o 1601/92(1), sellaisena kuin se on muutettuna komission asetuksella (ETY) N:o 3714/92(2), ja erityisesti sen 3 artiklan 4 kohdan,
sekä katsoo, että
komission asetuksessa (ETY) N:o 1695/92(3), sellaisena kuin se on muutettuna asetuksella (ETY) N:o 2132/92(4), vahvistetaan erityisesti Kanariansaarten tiettyjen maataloustuotteiden erityisen hankintajärjestelmän soveltamista koskevat yksityiskohtaiset säännöt,
Kanariansaarten maitotuotteiden erityisen hankintajärjestelmän soveltamista koskevista yksityiskohtaisista säännöistä ja arvioidun hankintataseen vahvistamisesta 30 päivänä heinäkuuta 1992 annetussa komission asetuksessa (ETY) N:o 2164/92(5), sellaisena kuin se on viimeksi muutettuna asetuksella (ETY) N:o 1604/93(6), vahvistetaan Kanariansaarten maitotuotteiden arvioitu tase aikavälille 1 päivästä heinäkuuta 1992 alkaen 30 päivään kesäkuuta 1993 asti,
kyseisen erityisen järjestelmän ensimmäisen soveltamiskauden jälkeen on tässä yhteydessä suotavaa tarkistaa tuontitodistusten voimassaoloaikaa, kyseisten todistusten hyväksyttävää hakuaikaa ja vakuuksien määriä niiden lähentämiseksi maitoalalla yleisesti noudatettaviin määräaikoihin ja määriin,
Kanariansaarten maitotuotetarpeiden tyydyttämiseksi edelleen on tarpeen vahvistaa arvioitu tase seuraavalle aikavälille 1 päivästä heinäkuuta 1993 alkaen 30 päivään kesäkuuta 1994 asti; tämän vuoksi on syytä muuttaa asetuksen (ETY) N:o 2164/92 liite I,
erityiseen hankintajärjestelmään kuuluvien tuotteiden määrät määritetään määräajoin laadittavien ja markkinoiden erityisten tarpeiden mukaan tarkistettavien arvioitujen taseiden perusteella ottaen huomioon paikallinen tuotanto ja perinteinen kauppa; tarpeiden tyydyttämisen takaamiseksi määrien, hinnan ja laadun osalta sekä yhteisön hankintojen osuuden säilyttämisen varmistamiseksi muualta yhteisöstä peräisin oleville tuotteille myönnettävä tuki määritetään sellaisin edellytyksin, jotka lopullisen kuluttajan kannalta vastaavat kolmansista maista peräisin olevien tuotteiden tuontitulleista vapauttamisesta saatavia etuja,
maito- ja maitotuotealan vientituesta annetussa komission asetuksessa (ETY) N:o 1646/93(7) muutetaan tiettyjen maitotuotteiden vientitukea; kyseisten muutosten huomioon ottamiseksi on syytä mukauttaa asetuksen (ETY) N:o 2164/92 liitteessä II tarkoitettujen tiettyjen tuotteiden tukien määrä, ja
maidon ja maitotuotteiden hallintokomitea ei ole antanut lausuntoaan puheenjohtajansa asettamassa määräajassa,
ON ANTANUT TÄMÄN ASETUKSEN:
1 artikla
Muutetaan asetus (ETY) N:o 2164/92 seuraavasti:
1. Korvataan 4 artiklan
- 1 kohdassa ilmaisu "viiden" ilmaisulla "kymmenen",
- 1 kohdan b alakohta seuraavasti;
"b) ennen todistushakemusten esittämiselle asetetun määräajan päättymistä on esitetty todisteet siitä, että asianomainen hakija on antanut vakuuden. Vakuus on:
- CN-koodeihin 0401, 1901 90 90 ja 2106 90 91 kuuluvien tuotteiden osalta 2,5 ecua 100 kilogrammaa kohti,
- CN-koodeihin 0402 ja 0405 kuuluvien tuotteiden osalta 5 ecua 100 kilogrammaa kohti,
- CN-koodiin 0406 kuuluvien tuotteiden osalta 7,5 ecua 100 kilogrammaa kohti."
- 2 kohdassa ilmaisu "kymmenentenä" ilmaisulla "viidentenätois ta".
2. Korvataan 5 artiklan 1 kohta seuraavasti:
"1. Tuontitodistukset ovat voimassa niiden myöntämispäivää seuraavan toisen kuukauden loppuun asti."
3. Tuet vahvistetaan siten, että yhteisön hankintojen osuus säilyy ottaen huomioon perinteinen kauppa.
4. Korvataan liitteet I ja II tämän asetuksen liitteellä.
2 artikla
Tämä asetus tulee voimaan kolmantena päivänä sen jälkeen kun, se on julkaistu Euroopan yhteisöjen virallisessa lehdessä.
Sitä sovelletaan 1 päivästä heinäkuuta 1993.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 30 päivänä kesäkuuta 1992.

Labels: 3
17
18